title: 2013/121/EU: Kommissionens afgørelse af 7. marts 2013 om de sikkerhedskrav, der skal være opfyldt i europæiske standarder for visse barnestole i henhold til Europa-Parlamentets og Rådets direktiv 2001/95/EF om produktsikkerhed i almindelighed  EØS-relevant tekst

text:
               8.3.2013

               DA

               Den Europæiske Unions Tidende

               L 65/23

         KOMMISSIONENS AFGØRELSE
   af 7. marts 2013
   om de sikkerhedskrav, der skal være opfyldt i europæiske standarder for visse barnestole i henhold til Europa-Parlamentets og Rådets direktiv 2001/95/EF om produktsikkerhed i almindelighed
   (EØS-relevant tekst)
   (2013/121/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (1), særlig artikel 4, stk. 1, litra a), og
   ud fra følgende betragtninger:

               (1)

               Produkter, som er i overensstemmelse med nationale standarder, der gennemfører europæiske standarder, som er udarbejdet i henhold til direktiv 2001/95/EF og offentliggjort i Den Europæiske Unions Tidende, formodes at være sikre.

               (2)

               Europæiske standarder skal udarbejdes på grundlag af krav, der skal sikre, at produkter, som er i overensstemmelse med standarderne, opfylder det almindelige sikkerhedskrav i artikel 3 i direktiv 2001/95/EF.

               (3)

               De europæiske standarder EN 14988-1:2006 (Del 1: Sikkerhedskrav) og EN 14988-2:2006 (Del 2: Prøvningsmetoder) for høje barnestole skal revideres. I særdeleshed skal der indføres mere stringente sikkerhedskrav, for så vidt angår risikoen for at falde ud af barnestolen og risikoen for at blive viklet ind i snore o.l.

               (4)

               Den europæiske standard EN 1272:1998 (Sikkerhedskrav og prøvningsmetoder) for bordmonterede stole er ikke offentliggjort i Den Europæiske Unions Tidende. Som følge heraf formodes de nationale standarder, der gennemfører den europæiske standard, ikke at være sikre.

               (5)

               Der findes ingen europæiske standarder for barnestole eller stolemonterede barnesæder.

               (6)

               Der bør derfor stilles krav, der skal sikre, at sådanne barnestole og barnesæder opfylder det almindelige sikkerhedskrav i artikel 3 i direktiv 2001/95/EF.

               (7)

               Foranstaltningerne i denne afgørelse er i overensstemmelse med udtalelsen fra Udvalget for Produktsikkerhed i Almindelighed —

         VEDTAGET DENNE AFGØRELSE:
   Artikel 1
   Definitioner
   I denne afgørelse anvendes følgende definitioner:
   a)   »Stolemonterede barnesæder«: et produkt, som er beregnet til at blive sat fast på en almindelig stol for at hæve siddestillingen hos et barn på op til 36 måneder, som kan sidde uden støtte.
   b)   »Barnestol«: en stol beregnet til et barn, hvis størrelse er tilpasset barnets alder, og som er beregnet til at stå på gulvet.
   c)   »Høj barnestol«: en fritstående stol, der hæver et barn i alderen 6 til 36 måneder, som kan sidde uden støtte, op til omkring spisebordshøjde, således at barnet, når det er behørigt sikret i siddestillingen, kan mades eller spise.
   d)   »Bordmonteret stol«: en stol, der normalt bruges til børn, som kan sidde uden støtte, og som er beregnet til at blive fastgjort til et bord eller en anden horisontal overflade.
   Artikel 2
   Sikkerhedskrav
   De specifikke sikkerhedskrav til produkterne i artikel 1, som de europæiske standarder skal opfylde i henhold til artikel 4, stk. 1, i direktiv 2001/95/EF, fastsættes i bilaget til denne afgørelse.
   Artikel 3
   Ikrafttræden
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.

      Udfærdiget i Bruxelles, den 7. marts 2013.

            På Kommissionens vegne

         José Manuel BARROSO

            Formand

      (1)  EFT L 11 af 15.1.2002, s. 4.

      BILAG

         ALMINDELIGE SIKKERHEDSKRAV

      Produkter må ikke indebære fare for sikkerheden og sundheden hos børn eller de personer, der passer dem, når de anvendes til det beregnede formål eller på den måde, det må forventes, under hensyntagen til børns opførsel.
      Hvis en type barnestol kan omdannes til en anden barnetype stol (hvis f.eks. en høj barnestol kan omdannes til en barnestol), skal den overholde sikkerhedskravene for begge typer stole.
      Mærkningen på produkterne eller emballagen skal sammen med den medfølgende brugsanvisning gøre brugerne opmærksom på de farer og risici for personskader, der er forbundet med anvendelsen af produkterne, samt på, hvordan man undgår dem. Ikke desto mindre skal produkter så vidt muligt konstrueres således, at de er sikre, og dette må ikke erstattes af mærkning og advarsler.

         Kemiske krav

      Alle produkter, der henvises til i artikel 1, skal overholde EU-lovgivningen.

         Brandfarlige egenskaber

      De produkter, der henvises til i artikel 1, må ikke udgøre umiddelbart brandfarlige elementer i barnets miljø. De skal derfor være lavet af materialer, der ikke pludselig antændes, hvis de udsættes direkte for en flamme eller en gnist. Derfor skal der tages hensyn til den seneste version af EN 71-2.
      Anvendelsen af kemiske flammehæmmere bør begrænses mest muligt. Hvis der anvendes kemiske flammehæmmere, må deres toksicitet under anvendelsen og ved bortskaffelsen ikke udgøre en sundhedsfare for brugerne, for de personer, der passer børnene, eller for miljøet.

         Emballage

      Poser af fleksibel plast, som bruges til at emballere med, og som har en åbning, der er større end et barnehoved, må ikke udgøre en kvælningsrisiko for barnet. Det er forbudt at bruge snorelukninger eller snore til at lukke denne type emballage eller til at lukke selvklæbende emballage (f.eks. »folieagtig« emballage).
      Den emballage, som indeholder produkterne, må ikke udgøre en kvælningsrisiko for barnet, hvis dets næse og mund dækkes. Derfor bør plastemballage være perforeret, medmindre det dette ikke er kompatibelt med at holde produktet fugtfrit.
      Poser skal på en iøjnefaldende måde være mærket med følgende eller en tilsvarende advarsel: »ADVARSEL! Opbevar emballagen utilgængeligt for børn for at undgå kvælningsfare«. De skal også være forsynet med et stort, klart symbol eller diagram, som indikerer en mulig fare.

         Identifikation af fabrikanten og importøren

      Fabrikantens (1) navn, registrerede firmanavn eller registrerede varemærke og kontaktadresse skal fremgå af produktet eller, hvis dette ikke er muligt, af emballagen eller af et dokument, der ledsager produktet. Adressen skal være adressen på ét enkelt sted, hvor fabrikanten kan kontaktes (2).
      Importørens (3) navn, registrerede firmanavn eller registrerede varemærke og kontaktadresse skal fremgå af produktet eller, hvis dette ikke er muligt, af emballagen eller af et dokument, der ledsager produktet (4).

         SPECIFIKKE SIKKERHEDSKRAV

      1.   STOLEMONTEREDE BARNESÆDER
      1.1.   Anvendelsesområde

      Disse sikkerhedskrav gælder for stolemonterede barnesæder beregnet til børn på op til 36 måneder, der maksimalt vejer 15 kg. De gælder ikke for puder, hynder og andre produkter, der er beregnet til at fastholde barnet på en stol uden at hæve barnets siddestilling.
      1.2.   Sikkerhedskrav

         Risiko for klemfælder fra mellemrum og åbninger

      Stolemonterede barnesæder skal være konstrueret og fremstillet således, at de forhindrer, at dele af barnets krop kommer i klemme.

         Risiko ved justering af højden på et stolemonteret barnesæde

      Stolemonterede barnesæder, hvor siddehøjden kan justeres, skal have mindst en låsemekanisme, som fastspænder det stolemonterede barnesæde i den stilling, sædet normalt bruges i. Utilsigtet åbning af låsemekanismen skal forhindres.

         Risiko ved bevægelige dele

      Når barnesædet er monteret og klar til normal brug, må der ikke opstå steder, hvor der er klippe- og klemningsrisiko som følge af, at det stolemonterede barnesæde eller dele heraf bevæges, ved at barnet flytter sin kropsvægt i sædet, eller ved at det rammes af en udefra kommende kraft (fra enten et andet barn, af vanvare fra den person, der passer barnet, eller fra en motordreven mekanisme).
      Stolemonterede barnesæder, der kan foldes sammen, skal have en mekanisme, som et barn ikke kan betjene, og som den person, der passer barnet, ikke uforvarende kan komme til at udløse. Det må ikke være muligt at montere barnesædet til normal brug uden at aktivere låsemekanismen.

         Faldrisiko

      Når barnesædet er monteret på en stol og gjort klar til normal brug, skal det sikre, at barnet ikke falder ud af sædet, og at det ikke vælter, når barnet læner sig i en hvilken som helst retning. For at undgå personskader som følge af, at barnet rejser sig og falder eller glider ud af det monterede sæde, skal det være konstrueret således, at fastspændingssystemet forhindrer barnet i at rejse sig op og falde eller glide ud af barnesædet.
      Stolemonterede barnesæder skal være udstyret med et fastspændingssystem, som kan justeres efter barnets størrelse, og det skal mindst bestå af en talje- og skridtsele. Det må ikke være muligt at anvende fastspændingssystemet uden at anvende skridtselen.
      Den statiske eller dynamiske mekaniske belastning, som med rimelighed må forventes ved brug af sædet, må ikke medføre, at fastspændingssystemet, remmene, forankringspunkterne og fastgørelsessystemet bliver permanent beskadiget, således at deres sikkerhed og normale funktion påvirkes.
      Når barnesædet er monteret og klar til brug, skal rygstøtten være af en passende højde. Det skal også være udstyret med armlæn, som er høje nok til at sikre, at barnet ikke falder ud af barnesædet, når det læner sig i en hvilken som helst retning.

         Risiko for at blive viklet ind i snore o.l.

      Snore, bånd og lignende, som et barn, der sidder i barnesædet, kan få fat i, med undtagelse af dem der bruges til at spænde barnet og barnesædet fast, skal være så korte, at der ikke kan dannes farlige løkker rundt om barnets hals.
      Monofilamenttråde må ikke bruges som snore, bånd og lignende, eller som løkker eller sytråd.

         Risiko for kvælning (ved at sluge små dele)

      For at forebygge risikoen for at barnet kvæles, ved at det sluger små dele, må stolemonterede barnesæder ikke indeholde nogen små dele, uanset om det kræver et værktøj for at fjerne dem eller ej, hvis barnet ved egen kraft kan frigøre dem, og de er små nok til at komme ind i barnets mund.
      Et barn må ikke ved egen kraft kunne få fat i stopningsmateriale, som kan udgøre en risiko for kvælning, hvis det sluges. Barnet må ikke udsættes for yderligere kvælningsrisiko på grund af de dele, stopningsmaterialet indeholder, eller fordi barnet ved egen kraft kan gøre delene tilstrækkeligt små eller få fat i dem.

         Risiko for at sluge små dele

      For at undgå risikoen for at barnet sluger små dele, må stolemonterede barnesæder ikke indeholde separate eller små dele, som barnet ved egen kraft kan frigøre, og som kan passere igennem barnets spiserør. Under alle omstændigheder må der ikke anvendes giftige materialer eller giftig overfladebehandling.

         Risiko for kvælning (ved ekstern blokering af luftveje)

      Stolemonterede barnesæder må ikke have nogen plastmærkater, som et barn ved egen kraft kan tage fat i og rive af. Der må ikke være uigennemtrængeligt folie på barnesædet, der kan dække et barns næse og mund og således medføre en kvælningsrisiko.

         Farlige kanter, hjørner og udragende dele

      Alle tilgængelige kanter, hjørner og udragende dele på et stolemonteret barnesæde skal være afrundede, og de må ikke have grater eller skarpe kanter.

         Overflader

      Alle overflader skal, i det omfang det er foreneligt med det stolemonterede barnesædes formål, være så jævne, at de ikke medfører hudafskrabninger, snitsår, rifter, brandsår og andre personskader, som kan opstå uforvarende, mens det stolemonterede barnesæde er i brug eller som følge af barnets adfærd.

         Konstruktionsmæssig integritet

      Stolemonterede barnesæder må ikke kollapse eller vise nogen tegn på skader eller permanent deformation, som kan påvirke barnesædernes sikkerhed eller normale funktion. Enhver mekanisme til justering af højden på et stolemonteret barnesæde skal forhindre, at den valgte højde kan ændres som følge af den mekaniske belastning, som barnesædet med rimelighed kan forventes at blive udsat for.

         Fastgørelse af stolemonterede barnesæder

      Systemet til fastgørelse af stolemonterede barnesæder skal være konstrueret således, at barnesædet er spændt fast til både stolens ryglæn og sæde.
      Barnesædets fastgørelsessystem, remme, forankringspunkter og fastspændingssystem må ikke kunne gå i stykker, løsne sig eller lade sig adskille fra det sted, de sidder fast, på grund af de mekaniske belastninger, som de med rimelighed kan forventes at udsættes for ved brug.

         Risiko som følge af forkerte dimensioner

      I produktinformationen skal dimensionerne på sædet og rygstøtten på de stole, produktet er beregnet til at anvendes på, angives.
      1.3.   Sikkerhedsinformation, brugsanvisning og mærkning

      Produktet skal være mærket med sikkerhedsinformation, som også skal medtages i brugsanvisningen.
      Sikkerhedsinformationen skal gives på sprog(ene) i det land, hvor barnesædet sælges i detailhandlen, samt i form af selvforklarende piktogrammer. Al mærkning skal forblive læsbar, og etiketter, som bruges til mærkning, må ikke let kunne fjernes.

         Sikkerhedsinformation

      De væsentlige sikkerhedsinformationer skal være klare og tydelige. Man skal tydeligt kunne se informationen, og den skal forblive synlig, efter at barnesædet er monteret på en almindelig stol og før barnet sættes på barnesædet. Informationen skal indledes med ordet »ADVARSEL!« og mindst formidle følgende eller lignende budskaber:

                  —

                  »Efterlad aldrig barnet uden opsyn.«

                  —

                  »Brug altid barneselen og barnesædets fastgørelsessystem.«

                  —

                  »Kontrollér altid barnesædets sikkerhed og stabilitet, før det tages i brug.«

                  —

                  »Produktet er beregnet til børn på op til 36 måneder, der maksimalt vejer 15 kg, og som kan sidde uden støtte.«

         Købsoplysninger

      Forbrugeren skal tydeligt kunne se købsoplysningerne på salgsstedet. De skal som minimum omfatte følgende både på skrift og som selvforklarende piktogram:

                  —

                  denne eller en lignende meddelelse: »Produktet er beregnet til børn på op til 36 måneder, der maksimalt vejer 15 kg, og som kan sidde uden støtte.«

                  —

                  hvilke dimensioner der er passende for den almindelige stol, dens sæde og ryglæn.

         Brugsanvisning

      Der skal følge en brugsanvisning med det stolemonterede barnesæde. Brugsanvisningen skal indeholde følgende:

                  —

                  denne eller en lignende meddelelse: »VIGTIG! GEM TIL SENERE BRUG.«

                  —

                  anvisning i, hvordan barnesædet anvendes og samles sikkert og korrekt

                  —

                  information om, hvilke typer almindelige stole barnesæderne kan monteres på.

            Advarslerne i brugsanvisningen skal indledes med ordet »ADVARSEL!« og mindst formidle følgende eller lignende budskaber:

                  —

                  »Efterlad aldrig barnet uden opsyn.«

                  —

                  »Brug altid barneselen og barnesædets fastgørelsessystem.«

                  —

                  »Sørg for, at barnesædets fastgørelsessystem er monteret og justeret korrekt, før barnesædet tages i brug.«

                  —

                  »Kontrollér altid barnesædets sikkerhed og stabilitet, før det tages i brug.«

            Brugsanvisningen skal også indeholde følgende oplysninger:

                  —

                  denne eller en lignende meddelelse: »Produktet er beregnet til børn på op til 36 måneder, der maksimalt vejer 15 kg, og som kan sidde uden støtte.«

                  —

                  hvilke dimensioner som er passende for den almindelige stol, dens sæde og ryglæn

                  —

                  en meddelelse om, at barnesædet ikke bør anvendes, hvis dele af det er gået itu, revnet eller mangler

                  —

                  en meddelelse om, at tilbehør eller reservedele andre end dem, der er godkendt af fabrikanten, ikke må anvendes

                  —

                  anbefalinger vedrørende rengøring og vedligehold.

            2.   BARNESTOLE
      2.1.   Anvendelsesområde

      Disse sikkerhedskrav gælder for barnestole, som er beregnet til børn, der kan sidde uden støtte. Dette omfatter taburetter, stole (bestanddelene omfatter: ben, sæde og ryglæn) og armstole (bestanddelene omfatter: sæde, ryglæn og armlæn) til indendørs og udendørs brug. De gælder også for gyngestole og sammenklappelige stole. Kravene gælder desuden for multifunktionelle produkter, der kan konverteres til barnestole. De gælder også for barnestole med hjul på. For produkter, der kombinerer barnestolens funktion med en anden funktion (f.eks. opbevaring), gælder disse krav også.
      2.2.   Sikkerhedskrav

         Risiko for klemfælder fra mellemrum og åbninger

      Barnestole skal være konstrueret og fremstillet således, at et barn ikke får legemsdele, fødder og hænder i klemme, og at det så vidt muligt ikke får fingrene i klemme i mellemrum og åbninger.
      Sammenklappelige barnestole skal være konstrueret og fremstillet således, at der ikke er risiko for at få fingrene i klemme.
      Barnestole må ikke være så tunge, at et barn kan få hovedet, arme eller ben i klemme under dem.

         Risiko ved bevægelige dele

      Når barnestolen er klargjort til normal brug i henhold til fabrikantens anvisninger, må der ikke være nogen farlige bevægelige dele.

         Møbelhjul og hjul

      Barnestole, som er udstyret med hjul eller møbelhjul, skal være konstrueret således, at dette ikke gå ud over deres stabilitet.

         Faldrisiko

      Barnestole skal være stabile nok til at forhindre dem i at vælte, mens der er et barn i.

         Stabilitet

      Barnestole skal være stabile.

         Risiko for kvælning (ved at sluge små dele)

      For at forebygge risikoen for at barnet kvæles, ved at det sluger små dele, må barnestolene ikke indeholde små dele, der kan frigøres med barnets kraft, og som kan være inde i barnets mund. Et barn må ikke ved egen kraft kunne få fat i stopningsmateriale. Barnet må ikke udsættes for yderligere kvælningsrisiko på grund af de dele, stopningsmaterialet indeholder, eller fordi barnet ved egen kraft kan gøre delene tilstrækkeligt små eller få fat i dem.

         Risiko for kvælning (ved ekstern blokering af luftveje)

      Barnestole må ikke have nogen plastmærkater, som et barn ved egen kraft kan rive af. Der må ikke være uigennemtrængeligt folie på barnestolen, som kan dække et barns næse og mund og således medføre en risiko for kvælning.

         Risiko for at sluge små dele

      For at undgå risikoen for at barnet sluger små dele, må barnestolene ikke indeholde separate eller små dele, som barnet ved egen kraft kan frigøre, og som kan passere igennem barnets spiserør. Under alle omstændigheder må der ikke anvendes giftige materialer eller giftig overfladebehandling.

         Overflader

      Alle overflader skal, i det omfang det er foreneligt med barnestolens formål, være så jævne, at de ikke medfører hudafskrabninger, snitsår, rifter, brandsår og andre personskader, som kan opstå uforvarende, mens stolen er i brug eller som følge af et barns adfærd.

         Farlige kanter

      Barnestole må ikke have skarpe kanter eller spidser. Tilgængelige kanter og hjørner skal være afrundede eller affasede. Der må ikke være spidser eller udragende overflader, som barnet kan komme til skade på.

         Konstruktionsmæssig integritet

      Barnestole og de dele, de består af, såsom sæde, ryglæn og ben skal kunne modstå de mekaniske belastninger, som de med rimelighed kan forventes at blive udsat for.
      2.3.   Sikkerhedsinformation

      Advarsler og brugsanvisninger skal informere forældrene, eller de personer, der passer barnet, om at en barnestol placeret under et vindue kan bruges som trin, hvilket kan medføre risiko for, at barnet falder ud af vinduet.
      Sikkerhedsinformationen skal gives på sprog(ene) i det land, hvor barnestolen sælges i detailhandlen, samt i form af selvforklarende piktogrammer. Al mærkning skal forblive læsbar, og etiketter, som bruges til mærkning, må ikke let kunne fjernes.
      3.   HØJE BARNESTOLE
      3.1.   Anvendelsesområde

      Disse sikkerhedskrav gælder for høje stole, der er beregnet til børn, som kan sidde uden støtte, som er mellem 6 og 36 måneder gamle, og som maksimalt vejer 15 kg. Hvis den høje barnestol er konstrueret til at kunne omdannes til en almindelig barnestol, skal denne også overholde sikkerhedskravene for barnestole.
      Hvis dele af den høje barnestol er konstrueret til at kunne afmonteres (f.eks. en bakke eller fodstøtte), gælder sikkerhedskravene for høje barnestole både med og uden disse dele.
      Produkter med en betydelig legeværdi skal desuden overholde kravene i Europa-Parlamentets og Rådets direktiv 2009/48/EF (5) om sikkerhedskrav til legetøj (f.eks. en høj stol, der kan omdannes til en gyngehest).
      3.2.   Sikkerhedskrav

         Generelt

      Forbindende skruer til direkte fastspænding (f.eks. selvskærende skruer) må ikke anvendes til at samle nogen komponenter, der er konstrueret til at kunne fjernes eller løsnes, når den høje stol adskilles med henblik på transport eller opbevaring.
      Blottede kanter og udragende dele skal være afrundede eller affasede, og de må ikke have grater eller skarpe kanter.

         Faldrisiko

      For at undgå personskader som følge af, at barnet rejser sig og falder eller glider ud af den høje stol, skal den være konstrueret på en sådan måde, at fastspændingssystemet forhindrer barnet i at rejse sig op og falde eller glide ud af sædet.
      Den høje barnestol skal være forsynet med et fastspændingssystem, som kan justeres efter barnets størrelse, og den skal mindst bestå af en talje- og skridtsele. Det må ikke være muligt at anvende fastspændingssystemet uden at anvende skridtselen.
      Ingen kraft påført af barnet må kunne medføre, at fastspændingssystemet, remme, forankringspunkter og fastgørelsessystem går i stykker, løsner sig eller rives bort fra deres støttepunkt.
      Fastspændingssystemets konstruktion skal tage højde for barnets mulige bevægelser i den høje stol.
      Den høje barnestols ryglæn skal have en passende højde. Den skal også være udstyret med armlæn, som er høje nok til at sikre, at barnet ikke falder ud af stolen, når det læner sig i en hvilken som helst retning.
      For at forhindre personskader som skyldes, at barnet skubber og/eller presser sine fødder mod spisebordet og på den måde får stolen til at vælte bagover, skal den være konstrueret således, at den er stabil nok til ikke at vælte.

         Risiko for at blive viklet ind i snore o.l.

      Der må ikke være nogen snore, bånd eller lignende dele (med undtagelse af fastspændingssystemet) på høje stole, som barnet kan blive viklet ind i.

         Risiko for klemfælder fra mellemrum og åbninger

      Høje barnestole skal være konstrueret og fremstillet til at forhindre, at dele af barnets krop kommer i klemme.

         Risiko ved bevægelige dele

      For at undgå klippe- og klemningsfare må der ikke være steder, hvor denne fare kan opstå. Hvis det ikke kan undgås af funktionsmæssige årsager, skal der træffes passende foranstaltninger for at forhindre fare.
      Enhver del af en høj barnestol, der kan foldes sammen eller afmonteres, skal være forsynet med en låsemekanisme, således at et barn, der bruger produktet, eller et andet barn ikke kan åbne den eller en voksen kan komme til at åbne den uforvarende.

         Låsemekanismer til sammenklappelige høje barnestole

      Det er nødvendigt med låsemekanismer for at forhindre en høj barnestol i at folde sig sammen, mens der sidder et barn i den, og når et barn bliver sat i eller taget ud af den.
      For at undgå risikoen ved forkert brug af den høje stol skal enten vægten fra det barn, der bruger den høje stol forhindre den i at folde sig sammen, eller mindst en af låsemekanismerne automatisk aktiveres, når den høje stol er i brug.
      Børn må ikke uforvarende kunne udløse eller betjene låsemekanismerne.
      Alle låsemekanismer skal fortsat fungere korrekt, når de udsættes for den statiske og dynamiske mekanisk belastning, som de med rimelighed kan forventes at blive udsat for, når den høje barnestol er i brug.

         Risiko for kvælning (ved at sluge små dele)

      Ingen dele af stolen, som et barn ved egen kraft kan løsne, må være så små, at de kan være inde i barnets mund. Ingen af komponenterne, som kan afmonteres uden brug af værktøj, må være så små, at de kan være inde i barnets mund. Et barn må ikke ved egen kraft kunne få fat i stopningsmateriale, som kan medføre en risiko for kvælning, hvis barnet sluger det. Barnet må desuden ikke kunne udsættes for yderligere kvælningsrisiko på grund af de dele, stopningsmaterialet indeholder, eller fordi barnet ved egen kraft kan gøre delene tilstrækkeligt små eller få fat i dem.

         Fastspændingssystem

      Den høje barnestol skal være konstrueret således, at barnet holdes fast i siddestilling, og skal forhindre, at det falder ud, når det rejser sig op og mister balancen, enten ved hjælp af et fastspændingssystem bestående af en skridtsele og en vandret komponent, eller ved hjælp af en integreret sele. Hvis en høj stol er udstyret med et indstilleligt ryglæn, skal den have en integreret sele.
      Den statiske og dynamiske mekaniske belastning, som med rimelighed må forventes ved brug af den høje stol, må ikke forårsage permanente skader, som kan påvirke sikkerheden ved den integrerede seles skridtsele, maveselen eller remmene, og deres normale virkemåde.
      Hvis en høj stol er forsynet med en sele eller seleforankringspunkter, må den statiske og dynamiske mekaniske belastning, som med rimelighed kan forventes ved brug af den høje stol, ikke forårsage permanente skader, som kan påvirke sikkerheden ved og normale funktion af dette udstyr.
      Hvis en høj stol er forsynet med en sele eller seleforankringspunkter, skal disse være justerbare, og den statiske og dynamiske mekaniske belastning, som med rimelighed kan forventes ved brug af den høje stol, må ikke forårsage permanente skader, som kan påvirke sikkerheden ved og normale funktion af dette udstyr.

         Sideværts beskyttelse

      Den høje stol skal være forsynet med armlæn eller en anden form for sideværts beskyttelse.

         Ryglæn

      Den høje stol skal være forsynet med et ryglæn, som er højt nok til at sikre, at barnet ikke falder ud af stolen, når det læner sig i en hvilken som helst retning.

         Indstillelige ryglæn

      Den mekanisme, som tillader, at den høje stols ryglæn kan justeres, må ikke kunne smutte fra en stilling til en anden, når den udsættes for den statiske og dynamiske mekaniske belastning, som med rimelighed kan forventes ved brug af den høje stol.

         Møbelhjul og hjul

      Høje barnestole, som er forsynet med hjul eller møbelhjul, skal være konstrueret således, at dette ikke går ud over deres stabilitet.

         Konstruktionsmæssig integritet

      Den høje barnestols funktioner må ikke påvirkes, når den udsættes for den statiske og dynamiske mekaniske belastning, som med rimelighed kan forventes ved brug af den høje stol.
      Den høje stol må ikke kollapse, og låsemekanismen skal forblive låst, når den udsættes for den statiske og dynamiske mekaniske belastning, som med rimelighed kan forventes ved brug af den høje stol.

         Stabilitet

      Hvis dele af den høje barnestol er konstrueret til at kunne afmonteres (f.eks. en bakke eller fodstøtte), gælder stabilitetskravene for den høje barnestol både med og uden disse dele.
      Når den høje stol udsættes for den statiske og dynamiske mekaniske belastning, som med rimelighed må forventes ved brug, må den ikke vælte forover, bagover eller til siden.
      3.3.   Sikkerhedsinformation, brugsanvisning og mærkning

         Generelt

      Sikkerhedsinformationen skal gives på sprog(ene) i det land, hvor den høje stol sælges til forbrugerne, samt i form af selvforklarende piktogrammer. Al mærkning skal være læselig, og etiketter, som bruges til mærkning, må ikke let kunne falde af ved den brug, som med rimelighed må forventes.

         Sikkerhedsinformation

      Sikkerhedsinformationen skal være klar og tydelig. Den skal indledes med ordet »ADVARSEL!« og skal mindst formidle følgende eller lignende budskaber:

                  —

                  »Efterlad aldrig barnet uden opsyn.«

                  —

                  »Brug altid den høje barnestols fastspændingssystem.«

                  —

                  »Kontrollér altid den høje barnestols sikkerhed og stabilitet, før den tages i brug.«

         Købsoplysninger

      Forbrugeren skal tydeligt kunne se købsoplysningerne på salgsstedet. Oplysningerne skal som minimum omfatte følgende eller et lignende budskab både på skrift og som selvforklarende piktogram: »Produktet er beregnet til børn på op til 36 måneder, der maksimalt vejer 15 kg, og som kan sidde uden støtte.« Der skal tilføjes yderligere sikkerhedsinformationer, hvis produktet kan ændres, så det enten kan bruges til leg eller som barnestol, der kan justeres til at passe barnet på forskellige udviklingstrin (den såkaldte »voks med barnet«-funktion).

         Mærkning

      Høje barnestole skal være permanent mærket med følgende eller en tilsvarende advarsel: »ADVARSEL! EFTERLAD ALDRIG BARNET UDEN OPSYN.« Der skal anvendes et passende, selvforklarende piktogram sammen med advarslen.

         Brugsanvisning

      I brugsanvisningen skal der være en anvisning i brugen af den høje stol, og den skal indledes med ordene »VIGTIGT! GEM TIL SENERE BRUG« eller en lignende meddelelse.
      Brugsanvisningen skal indeholde følgende eller tilsvarende advarsler, der indledes med ordet »ADVARSEL!«:

                  —

                  »Efterlad ikke barnet uden opsyn.«

                  —

                  »Anvend ikke den høje barnestol, medmindre alle komponenter er monteret og justeret korrekt.«

            Brugsanvisningen skal også indeholde følgende advarsler:

                  —

                  sørg for, at selerne er monteret korrekt

                  —

                  vær opmærksom på risikoen ved åben ild eller andre stærke varmekilder, såsom elektriske varmeovne, gasblus osv. i nærheden af den høje barnestol.

            Følgende sikkerhedsinformation skal fremgå af brugsanvisningen:

                  —

                  en samlingstegning, en liste og/eller beskrivelse af alle dele og værktøjer, som skal bruges for at samle stolen, og et diagram over bolte og andre låsemekanismer

                  —

                  en meddelelse om, at den høje barnestol ikke må anvendes, før barnet kan sidde uden støtte

                  —

                  en meddelelse om, at den høje barnestol ikke bør anvendes, hvis en del af den er gået itu, revnet eller mangler

                  —

                  anbefalinger vedrørende rengøring og vedligehold.

            4.   BORDMONTEREDE STOLE
      4.1.   Anvendelsesområde

      Disse sikkerhedskrav gælder bordmonterede stole, der er beregnet til børn, som kan sidde uden støtte (fra 6-måneders alderen), og som vejer op til 15 kg.
      4.2.   Sikkerhedskrav

         Generelt

      Bordmonterede stole skal, når de er samlet til brug, være samlet således, at der ikke er risiko for, at barnet og den person, der passer barnet, bliver klemt, skærer sig eller kommer til skade.

         Risiko for klemfælder fra mellemrum og åbninger

      For at undgå at barnet kommer i klemme, må bordmonterede stole ikke have rør med åbne ender eller mellemrum eller åbninger, som kan forårsage personskade på barnet.
      Bordmonterede stole skal være konstrueret således, at de forhindrer barnet i at falde ud gennem mellemrum eller åbninger.

         Farlige kanter, hjørner og udragende dele

      Alle tilgængelige kanter, hjørner og udragende dele på en bordmonteret stol skal være afrundede og affasede, og de må ikke indeholde grater eller skarpe kanter.

         Risiko for kvælning (ved at sluge små dele)

      For at forhindre risikoen for at barnet kvæles, ved at det sluger små dele, må stole ikke indeholde nogen små dele, uanset om det kræver et værktøj at fjerne dem eller ej, hvis barnet ved egen kraft kan frigøre dem, og de er små nok til at komme ind i barnets mund.
      Et barn må ikke ved egen kraft kunne få fat i stopningsmateriale, som kan udgøre en risiko for kvælning, hvis det sluges. Endvidere må barnet ikke udsættes for yderligere kvælningsrisiko på grund af de dele, stopningsmaterialet indeholder, eller fordi barnet ved egen kraft kan gøre delene tilstrækkeligt små eller få fat i dem.

         Risiko for at sluge små dele

      For at undgå risikoen for, at et barn ved ukorrekt brug af den bordmonterede stol kvæles, må stolen ikke indeholde separate eller små dele, som et barn ved egen kraft kan løsne, og som kan passere igennem barnets spiserør.

         Risiko for kvælning (ved ekstern blokering af luftveje)

      Stolen må ikke have nogen plastmærkater, som et barn ved egen kraft kan tage fat i og rive af. Der må ikke være uigennemtrængeligt folie på den bordmonterede barnestol, der kan dække barnets næse og mund og således medføre en kvælningsrisiko.

         Selvskærende skruer

      Forbindende skruer (f.eks. selvskærende skruer) må ikke anvendes til at sikre nogen komponenter, der er konstrueret til at kunne fjernes eller løsnes, når den bordmonterede stol adskilles med henblik på transport eller opbevaring.

         Risiko ved bevægelige dele

      Når den bordmonterede stol er klargjort til normal brug i henhold til fabrikantens anvisninger, må der ikke være nogen farlige bevægelige dele.

         Faldrisiko

      For at undgå personskader som følge af at barnet rejser sig og falder eller glider ud af den bordmonterede stol, skal den være konstrueret på en sådan måde, at fastspændingssystemet forhindrer barnet i at rejse sig op og falde eller glide ud af stolen.
      Den bordmonterede stol skal være udstyret med et fastspændingssystem, som kan justeres efter barnets størrelse, og den skal mindst bestå af en talje- og skridtsele. Det må ikke være muligt at anvende fastspændingsanordningen uden at anvende skridtselen.
      Ingen kraft påført af barnet må kunne medføre, at fastspændingssystemet, remme, forankringspunkter og fastgørelsessystem går i stykker, løsner sig eller rives bort fra deres støttepunkt.
      Fastspændingssystemets konstruktion skal tage højde for barnets mulige bevægelser i den bordmonterede stol.
      Når den bordmonterede stol er sat op og klar til brug, skal rygstøtten være af en passende højde. Den skal også være forsynet med armlæn, som er høje nok til at sikre, at barnet ikke falder ud af stolen, når det læner sig i en hvilken som helst retning.

         Fodstøtter

      Stolen må ikke være forsynet med fodstøtter.

         Aftagelige sæder

      Hvis sædet kan afmonteres fra rammen, skal fastgørelsessystemet, som forankrer sædet til rammen, være konstrueret således, at det forhindrer sædet i uforvarende at løsne sig fra rammen.
      Sædet skal forblive fastgjort til rammen, når den udsættes for den mekaniske belastning, som med rimelighed kan forventes ved brug af den bordmonterede stol.

         Konstruktionsmæssig integritet

      Den statiske og dynamiske mekaniske belastning, som med rimelighed må forventes ved brug af den bordmonterede stol, må ikke forårsage permanente skader, som kan påvirke stolens sikkerhed og normale virkemåde.

         Forankringsstøtte

      Forankringsstøtten skal sikre, at når den bordmonterede stol er monteret på støttefladen, bevæger den sig ikke ved brug, som med rimelighed må forventes. Forankringen af stolen skal forhindre, at den hopper.

         Stabilitet

      Den bordmonterede stol må ikke folde sig sammen eller vælte, når den udsættes for den statiske eller dynamiske mekaniske belastning, som den med rimelighed må forventes at blive udsat for ved normal brug.
      4.3.   Sikkerhedsinformation, brugsanvisning og mærkning

         Generelt

      Produktet skal være mærket med sikkerhedsinformation, som også skal medtages i brugsanvisningen.
      Sikkerhedsinformationen skal gives på sprog(ene) i det land, hvor den bordmonterede stol sælges i detailhandlen, samt i form af selvforklarende piktogrammer. Al mærkning skal forblive læsbar, og etiketter, som bruges til mærkning, må ikke let kunne fjernes.

         Købsoplysninger

      Forbrugeren skal tydeligt kunne se købsoplysningerne på salgsstedet. Oplysningerne skal som minimum omfatte følgende både på skrift og som selvforklarende piktogram:

                  —

                  denne meddelelse eller en lignende meddelelse: »Dette produkt er beregnet til børn, som maksimalt vejer 15 kg og kan sidde op uden støtte.«

                  —

                  dimensionerne på den støttende overflade, som den bordmonterede stol skal støtte på, kan være vedlagt.

            Der skal også gives følgende oplysninger:

                  —

                  »Denne bordmonterede stol kan ikke bruges med alle borde. Brug den ikke med glasborde, borde med løse bordplader, bordklapper, borde med et støttepunkt, spilleborde eller campingborde.«

         Mærkning

      Den bordmonterede stol skal være synligt og permanent mærket med følgende:

                  —

                  advarslen: »ADVARSEL! Efterlad aldrig barnet uden opsyn.« skal være synlig, når stolen er i brug

                  —

                  advarslen: »ADVARSEL! Brug altid barneselen og stolens fastgørelsessystem.«

                  —

                  advarslen: »ADVARSEL! Kontrollér altid den monterede stols sikkerhed og stabilitet, før den tages i brug.«

                  —

                  meddelelsen »Maksimal vægt: 15 kg.«

         Brugsanvisning

      Anvisning i korrekt og sikker samling og brug af den bordmonterede stol skal være anført i brugsanvisningen. Disse anvisninger skal være præcise og utvetydige, og de skal indeholde mindst følgende eller lignende meddelelser:

                  —

                  »Læs brugsanvisningen nøje, før stolen tages i brug og behold den til senere brug. Dit barn kan komme til skade, hvis du ikke følger anvisningerne.«

                  —

                  »Denne bordmonterede stol egner sig ikke til børn, som ikke kan sidde uden støtte.«

                  —

                  »ADVARSEL! Efterlad aldrig barnet uden opsyn.«

                  —

                  »Brug altid barneselen og stolens fastgørelsessystem.«

                  —

                  »Kontrollér altid den bordmonterede stols sikkerhed og stabilitet, før den tages i brug.«

                  —

                  »Denne bordmonterede stol kan ikke bruges med alle borde. Brug den ikke med glasborde, borde med løse bordplader, bordklapper, borde med et støttepunkt, spilleborde eller campingborde.«

                  —

                  »Kontrollér, at bordet ikke vælter, når den bordmonterede stol er monteret og i brug.«

                  —

                  »Brug ikke dug eller andet på den støttende overflade, som kan hindre, at forankringsmekanismen fungerer, som den skal. Sørg for, at bordets konstruktion og overflade er rene og tørre.«

                  —

                  »Denne bordmonterede stol må ikke bruges af børn, som vejer mere end 15 kg.«

                  —

                  »Kontrollér blokeringsskruerne regelmæssigt, og spænd efter om nødvendigt.«

                  —

                  »ADVARSEL! Brug ikke den bordmonterede stol, hvis nogen af komponenterne er i stykker eller mangler.«

                  —

                  »Brug ikke andre reservedele end dem, der er godkendt af fabrikanten eller distributøren.«

                  —

                  »Sæt ikke den bordmonterede stol op et sted, hvor barnet kan bruge sine fødder til at skubbe fra mod en del af bordet, en anden stol eller nogen anden konstruktion, eftersom dette kan medføre, at den bordmonterede stol falder ned fra bordet.«

            De dimensioner, som passer på den støttende overflade, skal være specificeret.

         (1)  Som defineret i artikel R1 i kapitel R1 i bilag I til Europa-Parlamentets og Rådets afgørelse nr. 768/2008/EF (EUT L 218 af 13.8.2008, s. 82).

         (2)  Som specificeret i artikel R2 i kapitel R2 i bilag I til afgørelse nr. 768/2008/EF.

         (3)  Som defineret i artikel R1 i kapitel R1 i bilag I til afgørelse nr. 768/2008/EF.

         (4)  Som specificeret i artikel R4 i kapitel R2 i bilag I til afgørelse nr. 768/2008/EF.

         (5)  EUT L 170 af 30.6.2009, s. 1.


title: Rådets afgørelse af 29. oktober 2012 om udnævnelse af en suppleant til bestyrelsen for Det Europæiske Institut til Forbedring af Leve- og Arbejdsvilkårene for Danmark

text:
               31.10.2012

               DA

               Den Europæiske Unions Tidende

               C 334/2

         RÅDETS AFGØRELSE
   af 29. oktober 2012
   om udnævnelse af en suppleant til bestyrelsen for Det Europæiske Institut til Forbedring af Leve- og Arbejdsvilkårene for Danmark
   2012/C 334/02
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 1365/75 af 26. maj 1975 om oprettelse af et europæisk institut til forbedring af livs- og arbejdsvilkårene (1), særlig artikel 6, og
   under henvisning til kandidatlisterne fremlagt for Rådet af medlemsstaternes regeringer og arbejdstagernes og arbejdsgivernes organisationer, og
   ud fra følgende betragtninger:

               (1)

               Ved afgørelse af 22. november 2010 (2), 7. marts 2011 (3), 12. juli 2011 (4) og 20. september 2011 (5) udnævnte Rådet medlemmerne af og suppleanterne til bestyrelsen for Det Europæiske Institut til Forbedring af Leve- og Arbejdsvilkårene for den periode, der udløber den 30. november 2013, med undtagelse af enkelte medlemmer.

               (2)

               Arbejdstagerorganisationen EFS har foretaget indstilling til en plads, der skal besættes —

         VEDTAGET DENNE AFGØRELSE:
   Artikel 1
   Til suppleant til bestyrelsen for Det Europæiske Institut til Forbedring af Leve- og Arbejdsvilkårene udnævnes for den periode, der udløber den 30. november 2013:
   REPRÆSENTANTER FOR ARBEJDSTAGERNES ORGANISATIONER

               Land

               Medlemmer

               Suppleanter

               Danmark

               Heidi RØNNE MØLLER

         Artikel 2
   Rådet vil senere udnævne de endnu ikke indstillede medlemmer og suppleanter.
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 29. oktober 2012.

            På Rådets vegne

         E. FLOURENTZOU

            Formand

      (1)  EFT L 139 af 30.5.1975, s. 1.

      (2)  EUT C 322 af 27.11.2010, s. 8.

      (3)  EUT C 83 af 17.3.2011, s. 4.

      (4)  EUT C 208 af 14.7.2011, s. 3.

      (5)  EUT C 278 af 22.9.2011, s. 2.


title: RÅDETS AFGØRELSE af 21. juni 1989 om beskikkelse af et medlem af Det Økonomiske og Sociale Udvalg (89/404/EØF, Euratom) #

text:
Avis juridique important

|

31989D0404

RÅDETS AFGØRELSE af 21. juni 1989 om beskikkelse af et medlem af Det Økonomiske og Sociale Udvalg (89/404/EØF, Euratom)  -

EF-Tidende nr. L 189 af 04/07/1989 s. 0044 - 0044

*****  RAADETS  AFGOERELSE  af 21. juni 1989  om beskikkelse af et medlem af Det OEkonomiske og Sociale Udvalg  (89/404/EOEF, Euratom)  RAADET FOR DE EUROPAEISKE FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab, saerlig artikel 193 til 195,  under henvisning til Traktaten om Oprettelse af Det Europaeiske Atomenergifaellesskab, saerlig artikel 165 til 167,  under henvisning til konventionen vedroerende faelles institutioner for De Europaeiske Faellesskaber, saerlig artikel 5,  under henvisning til Raadets afgoerelse af 15. september 1986 om beskikkelse af medlemmerne af Det OEkonomiske og Sociale Udvalg for perioden, der slutter den 20. september 1990 (1),  i betragtning af, at en plads som medlem af ovennaevnte udvalg er blevet ledig efter at Manuel Almendro er afgaaet ved doeden, hvorom Raadet blev underrettet den 27. januar 1989,  under henvisning til den kandidatliste, der blev indgivet af Spaniens faste repraesentation den 18. april 1989,  efter at have indhentet udtalelse fra Kommissionen for De Europaeiske Faellesskaber -  TRUFFET FOELGENDE AFGOERELSE:  Eneste artikel  Don José Garcia Morales beskikkes som medlem af Det OEkonomiske og Sociale Udvalg i stedet for Manuel Martin Almendro for resten af dennes mandatperiode, dvs. indtil den 20. september 1990.  Udfaerdiget i Luxembourg, den 21. juni 1989.  Paa Raadets vegne  C. ARANZADI  Formand  (1) EFT nr. C 244 af 30. 9. 1986, s. 2.


Avis juridique important

|

31978D0150

78/150/EØF: Rådets afgørelse af 7. februar 1978 om fastlæggelse af en samordnet forskningsaktion for Det europæiske økonomiske Fællesskab vedrørende store bymæssige koncentrationers udvikling

EF-Tidende nr. L 045 af 16/02/1978 s. 0024 - 0026

++++   ( 1 ) EFT nr . C 299 af 12 . 12 . 1977 , s . 52 .   ( 2 ) Udtalelse afgivet den 14/15 . 12 . 1977 ( endnu ikke offentliggjort i EFT ) .   ( 3 ) EFT nr . C 139 af 13 . 6 . 1977 , s . 1 .   ( 4 ) EFT nr . C 7 af 29 . 1 . 1974 , s . 6 .   ( 5 ) EFT nr . 7 af 29 . 1 . 1974 , s . 2 .  RAADETS AFGOERELSE  af 7 . februar 1978  om fastlaeggelse af en samordnet forskningsaktion for Det europaeiske oekonomiske Faellesskab vedroerende store bymaessige koncentrationers udvikling   ( 78/150/EOEF )  RAADET FOR DE EUROPAEISKE FAELLESSKABER HAR _  under henvisning til traktaten om oprettelse af Det europaeiske oekonomiske Faellesskab , saerlig artikel 235 ,  under henvisning til forslag fra Kommissionen ,  under henvisning til udtalelse fra Europa-Parlamentet ( 1 ) ,  under henvisning til udtalelse fra Det oekonomiske og sociale Udvalg ( 2 ) , og  ud fra foelgende betragtninger :  I henhold til traktatens artikel 2 har Faellesskabet til opgave at fremme en harmonisk udvikling af den oekonomiske virksomhed i Faellesskabet som helhed , en varig og afbalanceret ekspansion og en hurtigere hoejnelse af levestandarden ;  Raadet godkendte i erklaering af 17 . maj 1977 ( 3 ) principperne og maalene for Faellesskabets miljoepolitik og den generelle beskrivelse af de aktioner , der skal ivaerksaettes paa faellesskabsplan herunder Kommissionens plan om at forelaegge et forslag til et forskningsprogram for Faellesskabet vedroerende store bymaessige koncentrationers udvikling ;  Raadet understregede i sin resolution af 14 . januar 1974 om De europaeiske Faellesskabers foerste handlingsprogram paa det videnskabelige og teknologiske omraade ( 4 ) , at alle til raadighed staaende metoder og midler boer benyttes paa passende maade , herunder den samordnede aktion , og at der , hver gang det viser sig hensigtsmaessigt boer aabnes mulighed for at lade tredjelande , saerlig europaeiske lande , deltage i disse aktioner ;  ved sin resolution af 14 . januar 1974 bl . a . vedroerende samordningen af medlemsstaternes politik paa det videnskabelige og teknologiske omraade ( 5 ) , overlod Raadet det til Faellesskabets institutioner gradvist at sikre denne samordning i samarbejde med Udvalget for videnskabelig og teknisk Forskning ( CREST ) ;  en samordnet forskningaktion paa faellesskabsplan vedroerende store bymaessige koncentrationers udvikling vil bidrage effektivt til virkeliggoerelsen af ovennaevnte maal ;  medlemsstaterne har til hensigt inden for rammerne af de regler og procedurer , der er gaeldende for deres nationale programmer , at gennemfoere de i bilag I beskrevne forskningsopgaver , og de er rede til i en periode paa to aar at lade disse indgaa i en samordning paa faellesskabsplan ;  gennemfoerelsen af det forskningsarbejde , som er beskrevet i bilag I , kraever en oekonomisk indsats fra medlemsstaternes side paa omkring 1 million europaeiske regningsenheder ;  traktaten indeholder ikke den fornoedne saerlige hjemmel hertil ;  CREST har afgivet udtalelse om Kommissionens forslag _  TRUFFET FOELGENDE AFGOERELSE :  Artikel 1  Som led i sit forskningsprogram paa miljoeomraadet gennemfoerer Faellesskabet i loebet af en periode paa to aar en samordnet forskningsaktion vedroerende store bymaessige koncentrationers vaekst , i det foelgende benaevnt " aktionen " .  Aktionen bestaar i en samordning paa faellesskabsplan af de i bilag I beskrevne forskningsopgaver , som indgaar i medlemsstaternes forskningsprogrammer .  Artikel 2  Kommissionen er ansvarlig for samordningen .  Artikel 3  Faellesskabets finansielle bidrag til samordningen er fastsat til hoejst 200 000 europaeiske regningsenheder , idet regningsenheden fastsaettes ved de gaeldende finansforordninger .  Artikel 4  For at lette aktionens gennemfoerelse nedsaettes et udvalg for den samordnede forskningsaktion " store bymaessige koncentrationers udvikling " , i det foelgende benaevnt " udvalget " .  En projektleder udnaevnes af Kommissionen i samraad med udvalget . Han skal navnlig bistaa Kommissionen i dennes samordningsaktion .  Udvalgets mandat og sammensaetning er fastlagt i bilag II .  Udvalget fastsaetter selv sin forretningsorden . Kommissionen varetager udvalgets sekretariatsforretninger .  Artikel 5  1 . I overensstemmelse med en procedure , som Kommissionen fastsaetter i samraad med udvalget , udveksler de medlemsstater , der deltager i aktionen , regelmaessigt alle egnede oplysninger om gennemfoerelsen af de forskningsopgaver , der er omfattet af aktionen , og giver Kommissionen alle de for samordningen egnede oplysninger . De bestraeber sig endvidere paa at meddele Kommissionen oplysninger vedroerende den forskning paa omraadet , som er planlagt eller gennemfoert af organer , der ikke henhoerer under deres myndighed . Oplysningerne behandles fortroligt , saafremt den medlemsstat , der stiller dem til raadighed , anmoder herom .  2 . Kommissionen udarbejder aarligt rapporter om aktionens forloeb paa grundlag af de modtagne oplysninger og fremsender rapporterne til medlemsstaterne og Europa-Parlamentet .  3 . Ved samordningensperiodens udloeb tilstiller Kommissionen i samraad med udvalget medlemsstaterne og Europa-Parlamentet en sammenfattende rapport om gennemfoerelsen og resultatet af aktionen . Den offentliggoer denne rapport seks maaneder efter dens fremsendelse til medlemsstaterne , medmindre en medlemsstat modsaetter sig dette . I sidstnaevnte tilfaelde udsendes rapporten efter anmodning kun til de institutioner og virksomheder , hvis aktiviteter inden for forskning og produktion berettiger dem til at faa adgang til resultaterne af den forskning , der er omfattet af aktionen . Kommissionen kan traeffe foranstaltninger med henblik paa at sikre , at denne rapport forbliver fortrolig og ikke videregives til tredjemand .  Artikel 6  1 . I overensstemmelse med traktatens artikel 228 kan Faellesskabet indgaa aftaler med andre stater , der deltager i det europaeiske samarbejde om videnskabelig og teknisk forskning ( COST ) med henblik paa at udvide den samordning , som er omhandlet i denne afgoerelse , til ogsaa at omfatte forskningsarbejde , der udfoeres i disse stater .  2 . Kommissionen er bemyndiget til at foere forhandlinger om de i stk . 1 naevnte aftaler .  Artikel 7  Denne afgoerelse offentliggoeres i De Europaeiske Faellesskabers Tidende . Den har virkning fra dagen for offentliggoerelsen .  Udfaerdiget i Bruxelles , den 7 . februar 1978 .  Paa Raadets vegne  K . B . ANDERSEN  Formand  BILAG I  Beskrivelse og fordeling af forskningsopgaverne  De aspekter af vaeksten af store bymaessige koncentrationer som skal undersoeges samt arbejdsfordelingen mellem medlemsstaterne kan resumeres som foelger :   * Medlemsstat  Emne   * B * D * DK * F * IRL * I * NL * UK  1 . Placeringen af oekonomiske aktivite -  ter * * X * X * XX * X * X * XXX * XX  2 . Vandring * * X * * * * * * XXX  3 . Vurdering af byplanlaegning og poli -  tik * X * * * XX * X  4 . Andre aspekter * X * * * * * X * * XX  BILAG II  Mandat for og sammensaetning af udvalget for den samordnede forskningsaktion " Store bymaessige koncentrationers udviling "  1 . Udvalget skal :  1.1 bidrage til den bedst mulige gennemfoerelse af aktionen ved at afgive udtalelse om alle forhold i forbindelse med aktionens forloeb ;  1.2 vurdere resultaterne af aktionen og drage konklusioner vedroerende deres anvendelse ;  1.3 paase , at den i artikel 5 , stk . 1 omhandlede udveksling af oplysninger finder sted ;  1.4 foelge udviklingen i den nationale forskning , der finder sted paa det omraade , der omfattes af aktionen , idet det navnlig holder sig underrettet om den videnskabelige og tekniske udvikling , som vil kunne faa indflydelse paa gennemfoerelsen af aktionen ;  1.5 udstikke retningslinjer for projektlederen .  2 . Udvalgets rapporter og udtalelser fremsendes til Kommissionen og til de medlemsstater , der deltager i aktionen . Kommissionen fremsender disse udtalelser til CREST .  3 . Udvalget bestaar af de ansvarlige for samordningen af de nationale bidrag til aktionen samt af projektlederen . Hvert medlem kan lade sig bistaa af sagkyndige .  4 . Medlemmerne af udvalget er udpeget for hele aktionens varighed . Et medlems mandat ophoerer inden dets normale udloeb , dersom vedkommende afgaar ved doeden eller traekker sig tilbage , eller hvis regeringen i den stat der har udpeget ham , anmoder om , at han erstattes med en anden . Hans efterfoelger udpeges for den resterende del af mandatperioden .


title: 2012/283/EU: Rådets afgørelse af 24. april 2012 om Den Europæiske Unions indgåelse af den ændrede statut og forretningsorden for Den Internationale Gummistudiegruppe

text:
               31.5.2012

               DA

               Den Europæiske Unions Tidende

               L 141/1

         RÅDETS AFGØRELSE
   af 24. april 2012
   om Den Europæiske Unions indgåelse af den ændrede statut og forretningsorden for Den Internationale Gummistudiegruppe
   (2012/283/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 3 og 4, sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Efter flere forhandlingsrunder enedes delegationslederne i Den Internationale Gummistudiegruppe (»gruppen«) den 14. juli 2011 om teksten til ændringerne af gruppens statut og forretningsorden.

               (2)

               Unionen er medlem af gruppen.

               (3)

               De EU-medlemsstater, der var medlemmer af gruppen, har fremsendt formelle meddelelser om udtrædelse og er udtrådt fra gruppen pr. 1. juli 2011.

               (4)

               Vedtagelsen af gruppens ændrede statut og forretningsorden er nødvendig for at bekræfte gruppens nye hovedkvarter og for at fastsætte eksplicitte bestemmelser om Unionens status i gruppen, samt for at tilpasse organisationens struktur, budgetbidrag og beslutningstagningsprocedurer.

               (5)

               Ved Rådets afgørelse 2011/664/EU (1) er der givet bemyndigelse til, at gruppens ændrede statut og forretningsorden undertegnes på Unionens vegne, og det er ligeledes fastsat, at de anvendes midlertidigt indtil afslutningen af procedurerne for deres indgåelse.

               (6)

               Gruppens ændrede statut og forretningsorden bør godkendes —

         VEDTAGET DENNE AFGØRELSE:
   Artikel 1
   Den ændrede statut og forretningsorden for Den Internationale Gummistudiegruppe (»gruppen«) godkendes herved på Unionens vegne.
   Teksten til den ændrede statut og forretningsorden er blevet offentliggjort i Den Europæiske Unions Tidende
       (2).
   Artikel 2
   Formanden for Rådet bemyndiges hermed til at udpege den eller de personer, der er beføjet til overfor gruppens generalsekretær skriftligt at bekræfte Den Europæiske Unions samtykke til at blive bundet af den ændrede statut og forretningsorden.
   Artikel 3
   Unionen repræsenteres af repræsentanter for Kommissionen på delegationsledernes møder i gruppen, jf. artikel IX i den ændrede statut.
   Medlemsstaterne kan deltage som en del af Unionens delegation på delegationsledernes møder.
   Artikel 4
   Denne afgørelse træder i kraft på dagen for vedtagelsen.

      Udfærdiget i Luxembourg, den 24. april 2012.

            På Rådets vegne

         N. WAMMEN

            Formand

      (1)  EUT L 264 af 8.10.2011, s. 12.

      (2)  EUT L 264 af 8.10.2011, s. 14.


title: 2004/385/EF:Kommissionens afgørelse af 27. april 2004 om overdragelse af støtteforvaltningen til kontorer med ansvar for gennemførelsen af førtiltrædelsesforanstaltninger inden for landbrug og udvikling af landdistrikter i Ungarn i førtiltrædelsesperioden

text:
30.4.2004         DA                   Den Europæiske Unions Tidende                               L 144/59
                               KOMMISSIONENS AFGØRELSE
                                           af 27. april 2004
  om overdragelse af støtteforvaltningen til kontorer med ansvar for gennemførelsen af
    førtiltrædelsesforanstaltninger inden for landbrug og udvikling af landdistrikter i
                                 Ungarn i førtiltrædelsesperioden
                                             (2004/385/EF)
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1266/1999 af 21. juni 1999 om samordning af
støtten til ansøgerlandene som led i førtiltrædelsesstrategien og om ændring af forordning
(EØF) nr. 3906/891, særlig artikel 12, stk. 2,
under henvisning til Rådets forordning (EF) nr. 1268/1999 af 21. juni 1999 om
fællesskabsstøtte til førtiltrædelsesforanstaltninger inden for landbrug og udvikling af
landdistrikter i ansøgerlandene i Central- og Østeuropa i førtiltrædelsesperioden2, særlig
artikel 4, stk. 5 og 6, og
ud fra følgende betragtninger:
(1)     Det Særlige Program for Landbrug og Udvikling af Landdistrikter i Ungarn (i det
        følgende benævnt SAPARD) blev godkendt ved Kommissionens afgørelse af 18.
        oktober 20003, senest ændret ved Kommissionens afgørelse af 25. februar 2004 i
        overensstemmelse med artikel 4, stk. 5 og 6, i forordning (EF) nr. 1268/1999.
(2)     Den ungarske regering og Kommissionen, der handler på Det Europæiske Fællesskabs
        vegne, undertegnede den 1. marts 2001 den flerårige finansieringsaftale om de
        tekniske, juridiske og administrative regler for gennemførelsen af SAPARD-
        programmet, senest ændret ved den årlige finansieringsaftale for 2003, der blev
        undertegnet den 28. juli 2003 og trådte endeligt i kraft den 22. december 2003.
(3)     De ungarske myndigheder har udpeget Kontoret for Landbrug og Udvikling af
        Landdistrikterne (i det følgende benævnt KLUL), en offentlig institution, der er en
        selvstændig juridisk person, og som er underlagt Ministeriet for landbrug og udvikling
        af landdistrikterne, til at gennemføre nogle af de foranstaltninger, der er fastlagt i
        SAPARD. Den nationale fond i finansministeriet er blevet udpeget til varetage de
        finansielle funktioner, der skal udøves i forbindelse med gennemførelsen af SAPARD.
1
        EFT L 161 af 26.6.1999, s. 68.
2
        EFT L 161 af 26.6.1999, s. 87. Forordning senest ændret ved forordning (EF) nr. 696/2003 (EUT L 99
        af 17.4.2003, s. 24).
3
        K(2000)2738 endelig
 ---pagebreak--- L 144/60           DA                    Den Europæiske Unions Tidende                              30.4.2004
(4)      På grundlag af en analyse af forvaltningskapaciteten for lands- og sektorprogrammer/-
         projekter, de finansielle kontrolprocedurer og -strukturer for de offentlige midler som
         fastsat i artikel 12, stk. 2, i forordning (EF) nr. 1266/1999 i de enkelte tilfælde vedtog
         Kommissionen afgørelse 2002/927/EF af 26. november 2002 om overdragelse til
         gennemførelseskontorer af forvaltningen af førtiltrædelsesforanstaltninger inden for
         landbrug og udvikling af landdistrikter i Ungarn i førtiltrædelsesperioden4 med hensyn
         til visse foranstaltninger under SAPARD.
(5)      Kommissionen har foretaget en yderligere analyse efter artikel 12, stk. 2, i forordning
         (EF) nr. 1266/1999 af foranstaltning 1305 ”Renovering og udvikling af landsbyer samt
         beskyttelse og bevarelse af landdistrikternes kulturværdier” og foranstaltning 1306
         ”Udvikling og diversificering af økonomiske aktiviteter, så der skabes flere eller
         alternative beskæftigelses- og indkomstmuligheder" (i det følgende benævnt
         ”foranstaltning 1305 og foranstaltning 1306”) som fastsat i SAPARD. Kommissionen
         mener, at Ungarn også med hensyn til disse foranstaltninger opfylder artikel 4, 5 og 6 i
         og bilaget til Kommissionens forordning (EF) nr. 2222/2000 af 7. juni 2000 om
         finansielle gennemførelsesbestemmelser til Rådets forordning (EF) nr. 1268/1999 om
         fællesskabsstøtte til førtiltrædelsesforanstaltninger inden for landbrug og udvikling af
         landdistrikter i ansøgerlandene i Central- og Østeuropa i førtiltrædelsesperioden5, og
         minimumsbetingelserne i bilaget til forordning (EF) nr. 1266/1999.
(6)      Derfor bør det krav om forhåndsgodkendelse, der er omhandlet i artikel 12, stk. 1, i
         forordning (EF) nr. 1266/1999, fraviges, og det bør med hensyn til foranstaltning 1305
         og foranstaltning 1306 overlades til KLUL og Den nationale fond, Finansministeriet, i
         Ungarn at forvalte støtten decentralt.
(7)      Da Kommissionens kontrol af foranstaltning 1305 og foranstaltning 1306 er baseret på
         et system, der endnu ikke er fuldt operationelt med hensyn til alle relevante elementer,
         er det derfor hensigtsmæssigt foreløbigt at overlade forvaltningen af SAPARD til
         KLUL og Den nationale fond i henhold til artikel 3, stk. 2, i forordning (EF) nr.
         2222/2000.
(8)      Fuld overdragelse af forvaltningen af SAPARD kan kun overvejes efter yderligere
         kontrol for at sikre, at systemet fungerer tilfredsstillende, og efter eventuelle
         henstillinger, som Kommissionen måtte fremsætte om overdragelse af
         støtteforvaltningen til KLUL og Den nationale fond.
(9)      Den 2. april 2004 foreslog de ungarske myndigheder regler for, hvornår udgifter er
         støtteberettigede, i henhold til artikel 4, stk. 1, i afsnit B i den flerårige
         finansieringsaftale. Kommissionen skal træffe afgørelse herom —
TRUFFET FØLGENDE AFGØRELSE:
4
         EFT L 322 af 27.11.2002, s. 51.
5
         EFT L 253 af 7.10.2000, s. 5. Forordning senest ændret ved forordning (EF) nr. 188/2003 (EUT L 27 af
         1.2.2003, s. 14).
 ---pagebreak--- 30.4.2004        DA                   Den Europæiske Unions Tidende                     L 144/61
                                               Artikel 1
Kravet om, at Kommissionen på forhånd skal godkende Ungarns udvælgelse af projekter og
indgåelse af kontrakter som fastsat i artikel 12, stk. 1, i forordning (EF) nr. 1266/1999 for
foranstaltning 1305 og foranstaltning 1306, fraviges hermed.
                                               Artikel 2
Forvaltningen af SAPARD overdrages foreløbigt til:
1.        KLUL under Ungarns Ministerium for Landbrug og Udvikling af Landdistrikterne
          Alkotmány út 29, District V, Budapest, for gennemførelse af foranstaltning 1305 og
          foranstaltning 1306 som defineret i det Program for Landbrug og Udvikling af
          Landdistrikterne, der blev godkendt ved Kommissionens afgørelse C (2000) 2738
          endelig den 18. oktober 2000, senest ændret ved Kommissionens afgørelse, der blev
          vedtaget den 25. februar 2004.
2.        Den Nationale Fond i Ungarns Finansministerium, József Nádor tér 2-4., District V,
          Budapest, for de finansielle funktioner, der skal udføres i forbindelse med
          gennemførelsen af SAPARD for foranstaltning 1305 og foranstaltning 1306 i
          Ungarn.
                                               Artikel 3
EF medfinansierer kun udgifter i henhold til denne afgørelse, hvis modtagerne har afholdt
dem fra datoen for vedtagelsen af denne afgørelse, eller hvis senere, fra datoen for indgåelsen
af det instrument, der udpeger dem til at være modtagere af det pågældende projekt, bortset
fra gennemførligheds- og dermed forbundne undersøgelser, hvor denne dato sættes til at være
den 18. oktober 2000, såfremt KLUL i intet tilfælde har udbetalt støtten før datoen for
vedtagelsen af denne afgørelse.
                                               Artikel 4
Uden at dette berører eventuelle afgørelser om støtte under SAPARD til individuelle
støttemodtagere, gælder de regler for udgifternes støtteberettigelse, som Ungarn forslog ved
brev af 2. april 2004, registreret i Kommissionen under nr. AGR A 11682 af 6. april 2004.
Udfærdiget i Bruxelles, den 27. april 2004.
                                                På Kommissionens vegne
                                                Franz FISCHLER
                                                Medlem af Kommissionen
                                              ________


Avis juridique important

|

31978D0815

78/815/EØF: Rådets afgørelse af 25. september 1978 om udnævnelse af en efterfølger for en suppleant i udvalget for Den europæiske Socialfond

EF-Tidende nr. L 281 af 06/10/1978 s. 0017 - 0017

++++   ( 1 ) EFT nr . L 249 af 10 . 11 . 1971 , s . 54 .   ( 2 ) EFT nr . 56 af 31 . 8 . 1960 , s . 1201/60 .   ( 3 ) EFT nr . L 91 af 12 . 4 . 1968 , s . 25 .  RAADETS AFGOERELSE  af 25 . september 1978  om udnaevnelse af en efterfoelger for en suppleant i Udvalget for Den europaeiske Socialfond   ( 78/815/EOEF )  RAADET FOR DE EUROPAEISKE FAELLESSKABER HAR _  under henvisning til traktaten om oprettelse af Det europaeiske oekonomiske Faellesskab ,  under henvisning til forordning ( EOEF ) nr . 2396/71 ( 1 ) om den europaeiske Socialfond ,  under henvisning til vedtaegten for Udvalget for Den europaeiske Socialfond ( 2 ) , aendret ved Raadets afgoerelse af 9 . april 1968 ( 3 ) , saerlig artikel 7 ,  under henvisning til Raadets afgoerelse af 17 . april 1978 om udnaevnelse af medlemmer af og suppleanter til Udvalget for Den europaeiske Socialfond for perioden , der udloeber den 16 . april 1980 ,  i betragtning af , at en plads som suppleant i Udvalget for Den europaeiske Socialfond som repraesentant for arbejdstagerne er blevet ledig , efter at hr . Schupeta , som meddelt Raadet den 4 . august 1978 , oensker at traede tilbage , og  under henvisning til kandidatur fremsendt den 4 . august 1978 _  TRUFFET FOELGENDE AFGOERELSE :  Eneste artikel  Hans-Heinrich Rubbert udnaevnes til suppleant i Udvalget for Den europaeiske Socialfond i stedet for hr . Schupeta for resten af dennes mandatperiode , dvs . indtil den 16 . april 1980 .  Udfaerdiget i Bruxelles , den 25 . september 1978 .  Paa Raadets vegne  J . ERTL  Formand


title: Rådets afgørelse (EU) 2017/248 af 6. februar 2017 om indgåelse af aftalen om videreførelse af Det Internationale Videnskabs- og Teknologicenter

text:
               14.2.2017

               DA

               Den Europæiske Unions Tidende

               L 37/1

         RÅDETS AFGØRELSE (EU) 2017/248
   af 6. februar 2017
   om indgåelse af aftalen om videreførelse af Det Internationale Videnskabs- og Teknologicenter
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 1, og artikel 37,
   under henvisning til traktaten om Den Europæiske Unions funktionsmåde, særlig artikel 180 og artikel 218, stk. 6, litra a),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:

               (1)

               I overensstemmelse med Rådets afgørelse (EU) 2015/1989 (2) blev aftalen om videreførelse af Det Internationale Videnskabs- og Teknologicenter mellem Den Europæiske Union og Det Europæiske Atomenergifællesskab (»Euratom«), der optræder som én part, og Georgien, Japan, Kongeriget Norge, Den Kirgisiske Republik, Republikken Armenien, Republikken Kasakhstan, Republikken Korea, Republikken Tadsjikistan og Amerikas Forenede Stater (»aftalen«) undertegnet den 9. december 2015 med forbehold af aftalens indgåelse på et senere tidspunkt.

               (2)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen om videreførelse af Det Internationale Videnskabs- og Teknologicenter godkendes herved på Den Europæiske Unions vegne.
   Teksten til aftalen er knyttet til denne afgørelse.
   Artikel 2
   Formanden for Rådet udpeger den eller de personer, der på Unionens vegne er beføjet til at foranstalte den deponering af instrumenter, der er omhandlet i aftalens artikel 17 (3).
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 6. februar 2017.

            På Rådets vegne

         F. MOGHERINI

            Formand

      (1)  Godkendelse af 19. januar 2017 (endnu ikke offentliggjort i EUT).

      (2)  Rådets afgørelse (EU) 2015/1989 af 26. oktober 2015 om undertegnelse på Den Europæiske Unions vegne af aftalen om videreførelse af Det Internationale Videnskabs- og Teknologicenter (EUT L 290 af 6.11.2015, s. 7).

      (3)  Datoen for ikrafttrædelse af aftalen offentliggøres i Den Europæiske Unions Tidende på foranledning af Generalsekretariatet for Rådet.